



Forskrift om permisjon fra grunnskolen

|  |  |  |  |
| --- | --- | --- | --- |
| **Endringsprotokoll** | **Avsnitt**  | **Beskrivelse av endringer** | **Referanse**  |
|  |  | *Nytt reglement. Forskrift trer i kraft 1.aug. 2024.* | *K-styret*  |

Hjemmel: Fastsatt av kommunestyret i Balsfjord kommune 24.juni 2024 med hjemmel lov 9. juni 2023 nr. 30 om grunnskolen og den vidaregåande opplæringa (opplæringslova) § 2-2 fjerde og femte ledd.

**§ 1 Formål og virkeområde**

Forskriften gir informasjon om hvilke regler som gjelder for permisjon fra grunnskoleopplæringen.

Forskriften gjelder for elever ved alle grunnskolene i Balsfjord kommune fra 01.08.2024.

**§ 2 Søknad om permisjon fra grunnskoleopplæringa**

Skolen kan kun innvilge permisjon for inntil ti sammenhengende skoledager hvert skoleår. Foreldre skal søke i god tid før ønsket permisjonstidspunkt, minimum 14 dager i forkant. Søknad sendes til den enkelte skole, som fatter enkeltvedtak. Ved permisjonssøknader som er lengre enn det skolen vurderer som forsvarlig, må foresatte skrive eleven ut av skolen og tar over opplæringsansvaret for egne barn i fraværsperioden.

En permisjon avkorter retten til grunnskoleopplæring tilsvarende. Prop. 57 L (2022–2023) (regjeringen.no)

**§ 3 Kriterier**

Kriterier for å innvilge permisjoner:

1. Elevens samlede opplæring anses som forsvarlig. For å vurdere hva som er forsvarlig må det legges vekt på læringsutbytte til eleven, hva som skal skje i permisjonstiden og om foresatte vil sørge for at eleven får den opplæringa som trengs for å følge med i undervisninga på skolen etter permisjonen. I tillegg må en vurdere hva som er det beste for eleven og hva eleven selv mener.
2. Helligdager i trossamfunn utenfor den norske kirke. Barn som tilhører et trossamfunn utenfor den norske kirke, har rett til permisjon på trossamfunnets helligdager. Retten til permisjon etter denne regelen er absolutt, og det skal ikke vurderes om det er forsvarlig eller ikke å gi permisjon jf. opplæringslovens §2-2 femte ledd.
3. Elevers rett til jevnlig samvær med sine foresatte
4. Sykdom, død og begravelse i nær relasjon til eleven
5. Eleven skal delta i nasjonale eller internasjonale arrangementer innen kultur, idrett eller lignende.
6. Foresatte må sørge for nødvendig undervisning i permisjonstiden.

Skolen gir bare unntaksvis permisjon i perioder der det blir gjennomført:

1. Statlige kartleggingsprøver
2. Nasjonale prøver
3. Heldagsprøver på ungdomstrinnet
4. Eksamen

Siste halvår på 10.årstrinn er viktig når det gjelder elevenes sluttvurdering i terminen (standpunktkarakter og eksamenskarakter). Det medfører at det til vanlig ikke er forsvarlig å gi permisjon over flere dager i dette halvåret. For førsteklassinger anbefales det ikke å søke permisjon første halvår. For elever med høyt skolefravær, må rektor vurdere om det er forsvarlig å innvilge permisjon.

**§ 4 Søknadsprosessen**

* 1. Rektor ved den enkelte skole har fullmakt til å innvilge permisjonssøknader.
	2. Kontaktlærere i Balsfjord har delegert myndighet til å innvilge permisjon for inntil to sammenhengende dager.
	3. Foresatte søker via Balsfjord kommunens eget søknadsskjema.

Når foresatte har felles foreldreansvar, men ikke bor sammen, kan den foresatte som barnet bor fast hos søke om permisjon. En slik søknad krever ikke enighet mellom foresatte. Dersom barnet har delt bosted, må avgjørelsen om å søke permisjon tas i fellesskap. Se tolkningsuttalelse fra Barne-, likestillings- og inkluderingsdepartementet.

**§ 5 Saksbehandlingstid**

Skolen har plikt til å behandle saken så snart som mulig. Det skal gis skriftlig beskjed med begrunnelse og forventet saksbehandlingstid, dersom skolen ikke kan avgjøre saken innen tre uker.

**§ 6 Klagemulighet**

Du kan klage på avgjørelsen innen en frist på tre uker fra du mottok vedtaket jf. forvaltningslovens kapittel 6, §§ 28 og 29. Klagen sender du til skolen. I klagen skal begrunne hvorfor du mener at skolen bør endre vedtaket. Dersom skolens opprettholder sitt vedtak, blir saken sendt til kommunens klagenemnd jf. forvaltningslovens § 28. I Balsfjord kommune er det formannskapet som er klagenemd.

**§ 8. Ikrafttredelse**

Forskriften trer i kraft 1. august 2024.